|  |  |
| --- | --- |
| **Elem tartalma: A tisztaság = szeretet, színdarab**a Szent Ferenc tábor 4. előadásának feldolgozása | Kategória: színdarab |
| Szerző: Tutkovics ZsókaJelöljön ki egy elemet. | Esemény: Tábor |
| Kapcsolódó téma: Szent Ferenc | Kapcsolódó előadás: A tisztaság = szeretet, a Szent Ferenc tábor 4. előadása |
| Régió: Tápió | Település:  | Időpont: 2009.07. |

Kapcsolódó anyagok:

**Főelőadások négy az egyben:**

2009\_07\_Szent\_Ferenc\_szosz\_engedelmesseg\_szegenyseg\_tisztasag\_negy\_foeloadas\_egyben\_ossz\_tabor

**Főelőadások:**

2009\_07\_Szent\_Ferenc\_Szent\_Ferenc\_ifjukora\_foeloadas\_ossz\_tabor

2009\_07\_Szent\_Ferenc\_engedelmesseg\_foeloadas\_ossz\_tabor

2009\_07\_Szent\_Ferenc\_szegenyseg\_foeloadas\_ossz\_tabor

2009\_07\_Szent\_Ferenc\_tisztasag\_foeloadas\_ossz\_tabor

**Lelki ív és csoportfoglalkozás:**

2009\_07\_Szent\_Ferenc\_szosz\_engedelmesseg\_szegenyseg\_tisztasag\_lelkiiv\_csoport\_ossz\_tabor

**Előadás-feldolgozások színdarabban:**

2009\_07\_Szent\_Ferenc\_engedelmesseg\_szabadsag\_eloadas\_feldolgozas\_szindarabban\_ossz\_tabor

2008\_07\_Szent\_Ferenc\_szegenyseg\_orom\_eloadas\_feldolgozas\_szindarabban\_ossz\_tabor

2009\_07\_Szent\_Ferenc\_a\_tisztasag\_szeretet\_eloadas\_feldolgozas\_szindarabban\_ossz\_tabor

Törzsanyag:

Ez a színdarab, Dr. Farkas László atya 2009-es régiós táborokra írt ifjúsági lelkészi főelőadásának feldolgozásával készült. Az idézett részeket külön nem jelöljük.

**A tisztaság = szeretet**

***A tisztaság a nagyobb szeretet forrása***

*(A háttérben Isten és a Sátán beszélget. Nem látjuk őket, csak halljuk. Elől Ferencet látjuk, ahogy dorbézol, táncol, játszadozik a körülötte lévő lányokkal.) / Esetleg filmbejátszás is lehet./*

S: Most nézd meg a teremtményed, azt hiszed, hogy ebből szent lesz??? *(Gúnyosan nevet.)*

I: A szíve jó, csak még nem ismeri a helyes utat. Csak a teljesen tiszta tekintet látja meg Istent mindenben és mindenkiben.

S: Ugyan már, megvan mindene, gazdag a családja, egészséges, jó megjelenésű, nem is érdekli az Isten!

I: Igen, de majd háborúba megy s rádöbben az élet igazi értelmére.

S: És ha ő meg is tér, hát jó, de nézd, mutatok neked ettől sokkal ördögibb korszakot, a 2000-es évekből.

*Fiatalokat látunk a színen, buliznak. Néhányan ittasan, mások kicsit kábán, belőve.*

F1: - Hú, pajtikám, de jó ez a buli, van itt kaja, pia, nő. Nézd azt a csajt! Milyen jó segge van.

F2: -A mellei sem rosszak! ... De neked nincs itt a barátnőd?

F1: Ja, itt van, de ma használhatalan, már a buli elején részeg.

S: Na, menj már, ne kéresd magad! Szólítsd már le, ... ő is akarja!

I: Azt hiszed, hogy ezek a fiatalok teljesen romlottak. Azt hiszed, hogy semmi szeretetre, csak az önzésre képesek.

S: Nem látod? Szemérmetlenül, trágárul beszélnek. Csak a saját élvezetüket keresik, nézd azt a lányt, ott fetreng részegen, lenge öltözékben. Elég hivalkodó.

I: Sajnos látom. Azt hiszi, hogy így tud szeretethez jutni, ha mutogatja magát. És azt gondolja, hogy az alkohol az út, hogy jól érezze magát.

S: Hát persze, hogy így van. Azt sem tudja, hogy te létezel. Nem is hallott rólad! (*gúnyosan nevet)*

I: Elfelejtkezel arról, hogy ő a Szeretetet keresi az életében, ami én vagyok, csak még helytelenül teszi. Értem sóvárog, csak te félrevezeted.

*A fiúk közben odamennek a lányokhoz.*

F1: Gyere, majd én hazakísérlek. Ilyen állapotban nem mehetsz egyedül. *(Belekarol az ittas lányba, felemeli és elindulnak.)*

*Az úton, hazafelé....*

F1: Van otthon valaki nálatok?

L: Nincs senki.

F1: Akkor jó, legalább nézhetünk egy szex filmet!

L: Az ősök mindent eldugtak, vagy kidobtak, mióta rájöttek, hogy múltkor néztük. De az interneten lehet, hogy találunk néhány izgalmas képet, vagy videót!

*Kitámolyognak a színről.*

S: Na, mit szólsz??? Visszaélnek a szereteteddel??? Kihasználják egymást, és a testüket, melyet te alkottál ilyen tetszetőssé. Önzőek, mint én. És tudod, mi a legélvezetesebb számomra??? (Nagyon gonoszul.) Az, hogy kihasználtnak, üresnek és eldobottnak érzik majd magukat!!! Nem lesz önbecsülésük!!! (sátánian nevet.)

I: Hiába nevetsz, te nem győzhetsz felettük, csak ha teljesen odaadják lelküket neked. Ezek a fiatalok a Szeretetet keresik, csak a szívük nem tiszta. Sóvárognak arra, hogy szeressék őket és hogy ők is szeressenek, de még nem ismernek Engem. De kegyelmem határtalan és megmutatom nekik a helyes utat.

S: Hahaha... *(-zene-)*

*Másnap... Összeölelkezve, kicsit másnaposan jön F1 és barátnője.*

L: Ma meglátogat az unokatestvérem, Krisztián, akit 10 éve nem láttam, mert külföldön élt. Hozza a barátnőjét is. Szeptembertől a sulinkba fognak járni.

F1: Jó fejek? Szeretnek bulizni?

L: Nem tudom, kicsik voltunk, mikor láttuk egymást. Anya szerint vidám, barátságos és meggondolt srác lett. Állítólag nagyon tiszteli és szereti a barátnőjét.

F1: Hát most már kíváncsi vagyok rájuk.

*(Közben kimennek a színről. –zene-)*

*Krisztián és Elisa néhány csomaggal a kezében megérkezik.*

K: Már alig várom, hogy találkozhassam az unokatestvéremmel. Olyan régen nem láttam, biztosan sokat változott.

E: Milyen volt kiskorában?

K: Nagyon kedves és aranyos. Mindig, minden játékát kölcsönadta, és soha nem veszekedett vagy duzzogott, ha nem azt játszottuk, amit ő szeretett volna. Sokszor meglepett valami aprósággal.

L: Biztosan most is jószívű és kedves lány. Már én is várom a holnapi családi pikniket, hogy összebarátkozhassam vele.

*(Elmennek. –zene-)*

*A színen erdei piknik party. Néhányan –felnőttek- a háttérben beszélgetnek.*

L: *(F1-hez szól*) Gyere, bemutatom az unokatestvérem és a barátnőjét!

*(odamennek Krisztiánhoz és Elisához, akik vidáman beszélgetnek egymással.)*

L: Remélem nem zavarunk, szeretnélek bemutatni titeket egymásnak. Az unokatestvérem, Krisztián és Elisa, a barátnője. Ő pedig Kristóf, a barátom. *(üdvözlik egymást)*

L: Meséljetek magatokról, ...régóta együtt jártok? *(leülnek a fűben)*

K: Hát, tulajdonképpen 2 éve ismertük meg egymást egy nyári lelkigyakorlatos táborban. Azóta gyakran szoktunk együtt kirándulni, tanulni, beszélgetni.

F1: Gondolom azért buliba is jártok a hétvégén?

K: Persze, a barátainkkal szoktunk közös partykat rendezni. Meg minden szombaton közösségbe járunk.

L: Milyen közösségbe? Olyan vallási micsodába?

E: Igen, azok akik szeretnék megismerni az Istent és a szeretet útján járni, azok közösséget alkothatnak és együtt imádkozhatnak, beszélgethetnek, sőt gyakran gitáros énekeket éneklünk, vagy valami jó filmet nézünk meg. Nagyon jó hangulat szokott lenni.

F1: És ez nem unalmas? Semmi szex? Semmi mámor?

K: Már hogy lenne unalmas? Ott van a szerelmem, aki a legjobb barátom is egyben és együtt igyekszünk megismerni Istent, és általa mi magunkat is.

F1: Ne haragudj, de kíváncsi vagyok rá, ti még sosem csókolóztatok úgy igazán? Vagy ilyesmi? Tudod?... Ami úgy igazán felizgat és jól begerjedsz tőle?...

E: Mi a házasságkötésünk utánra tartogatjuk ezeket a dolgokat. Úgy gondoljuk, hogy ajándékok vagyunk egymásnak. De ha nem várnánk ezekkel a házasságig és időközben kiderülne, hogy mégsem egymásnak vagyunk teremtve, akkor a valódi társunknak csak egy használt, kopott ajándékot tudnánk adni.

Isten: Látod, „Boldogok a tiszta szívűek, ők meglátják az Istent”!

*(A Sátán gyűlölettel és kéjörömmel egy másik pár felé fordul, akik nem tiszta szívűen élték meg a szerelmüket eddig.)*

S: Már késő, ők már bűnbe estek, ők már az enyémek!

Isten: A szív tisztaságát visszaszerezheti az is, aki biológiailag elveszítette szüzességét. A szív tisztasága az ember személyiségével és szeretőképességével függ össze.

L: Sajnos mi erről a tiszta ajándékozásról lekéstünk!

K: Ha életetekben törekedtek az Istennel való bensőséges kapcsolatra és nem az ösztöneiteket és a kíváncsiságotokat akarjátok kielégíteni, önző módon és birtokolva a másikat, akkor szívetek megtisztul. A tisztaszívűség szeretetünk tiszta indítékait jelenti, hátsó szándék nélkül. Azaz, hogy saját érdekedet félretéve, feltétel nélkül szereted a másik embert, nem pedig azt, hogy élvezethez akarsz jutni a testének fogdosásától, a csókolózásoktól, vagy meztelenségek nézegetésétől.

E: Igen, és igaz ez életünk minden pillanatára, nemcsak a szerelemben!

S: *(Kétségbeesetten*) Miket beszéltek, így nem lesztek boldogok!

Isten: Dehogynem, csak így lesznek igazán boldogok! Ha megtanulnak feltételek nélkül, őszintén szeretni. Látod, ezek a fiatalok nyitottak az Istenre, és törekedni fognak a krisztusi életre.

És szeretném, ha látnád Ferencet is, hogyan élte meg szépen a szeretetet irántam és a számára legkedvesebb lány iránt.

*Bejátszások a filmből (Napfivér, holdnővér: Ferenc és Klára).*

S: Jaj, ezt nézni sem bírom!!!

Isten: Boldogok a tiszta szívűek, mert ők meglátják az Istent, a tisztaság a nagyobb és igazi szeretet forrása!!!

-*Zene-*

**Kérdések**: Mit láttunk az előadásban? Mit jelent a barátkozás/szerelem? Mit gondolsz ezekről? Te voltál-e már szerelmes? Milyen érzés ez? Hogyan lehet szépen szórakozni? Mi kell ahhoz, hogy szépen tudjuk szeretni a másikat? Mikor fognak minket is szeretni? (Össze lehetne gyűjteni és egy kartonra vagy csomagoló lapra felírni, hogy hogyan tudok jól és helytelenül szeretni.) Mit jelent az, hogy feltétel nélkül szeretni? Te szoktál-e feltétel nélkül szeretni, ill. hátsó szándéktól vezérelve szeretetet adni? Te szoktál-e csúnyán beszélni, ill. ismersz-e olyan embereket (gyerek, felnőtt), akik trágárul, szemérmetlenül beszélnek? Mit gondolsz róluk?

**11-13 évesekkel**: Milyennek képzeled a nagy őt? Mit vársz el tőle? (Náluk is ki lehet gyűjteni egy nagyobb lapra mindazokat a tulajdonságokat, amiket fontosnak gondolnak, hogy milyen legyen és milyen ne!) Mit jelent a tisztaság a mindennapi életben? (szórakozás, öltözködés, tanulás, ...stb.)

Eszközigény: